cyanic-selkie/wikianc huggingface dataset:
Tessarecphora
Utseende
En nokså liten, tettbygd, brunsvart trebukk. Hele oversiden er spredt kledt med lange, mørke, oppstående hår, på antennene er disse hårene delvis lyse. Antennene er kraftige og litt lengre enn kroppen, de ytterste leddene er blekbrune. Pronotum er mye bredere enn langt, med en kort tann midt på hver sidekant. Dekkvingene har uregelmessige, tynne, lyse tverrbånd.
Utbredelse
Arten er vidt utbredt i Sør- og Mellom-Amerika.
Sindre radar
Sindre (Silomontert, Nedsenkbar, Dekkbar, RadarEnhet) er norske militære radarstasjoner som blir brukt til overvåkning av det norske luftrommet. De første stasjonene ble bygd på 1980-tallet og i 2006/2007 vil de tre nye radarene som skal dekke luftrommet over Troms og Finnmark bli tatt i bruk. Størstedelen av kostnadene med bygging er dekket av NATO og radarene inngår i NATOs radarkjede som går fra Nordkapp til Tyrkia.
Konseptet for SINDRE var at man skulle bygge en rekke radarer som hadde ovelappende dekningsområde. Hvis det oppsto en trussel skulle radaren senkes ned i siloen, mens naboradarene opprettholdt dekningen. Planen skulle vises seg å være for ambisiøs, og i første omgang ble bare tre radarer bygget.
Radarhodene er helautomatiske og styres fra kontrollsentralene i Sørreisa i Troms og Mågerø i Vestfold som lager et bilde over luftrommet. Bildet sendes videre i NATO-systemet. Avinor får også data til sin kontroll av den sivile lufttrafikken.
Sindre I
De tre Sindre I-radarene ble operative i begynnelsen av 1990-årene, og ligger på Skykula ved Eigersund, Vågsøy og Vestvågøy i Lofoten i Nordland og de styres fra kontrollsentralene Sørreisa i Troms og Mågerø i Vestfold. . Vestvågøyradaren erstattet radaren på Kletkovfjell, som ble lagt nedt i 1993. Radarsettene er en 3D/MPR radar produsert av italienske ALENIA. Vestvågøyradaren ligger på toppen av Himmeltindan på 964 moh.
Sindre I-installasjonene består av Hughes Air Defense Radar (HADR), en 3D-radar med opp til 500 kilometer rekkevidde.
Levetidsforlengelse
I oktober 2017 ble det gjort kjent at radarene skal oppgraderes. Oppgraderingen dreier seg om mottakere og signalbehandlingen der det blant annet dreier seg om å erstatte en del analoge komponenter med digitale. To 19-tommersrack erstattes med ett nytt. Mye av bakgrunnen er at det begynner å bli vanskelig å få tak i reservedeler.
Sindre II
Sindre II er betegnelsen på tre radarstasjoner som skal dekke luftrommet over Troms og Finnmark, det består av bygging av to nye stasjoner på Senja og i Målselv, samt ombygging av stasjonen i Honningsvåg. Anlegget i Honningsvåg, som ikke er nedsenkbart, ble operativ i 2006, mens stasjonen på Senja ble tatt i bruk i februar 2007. Radarhodet på Senja vil erstatte den 40 år gamle Marconi-radaren på Gumpen i Sørreisa. Anlegget på Njunis i Dividalen i Målselv stod ferdig i oktober 2007. Totalkostnaden for alle stasjonene er 1,6 milliarder kroner. 3/4 av kostnadene dekkes av NATO.
Selve radarhodet som veier 20 tonn er av typen Selex RAT-31 SL/N. Det er en meget avansert tredimensjonal radar med høy oppløsning og en rekkevidde på opptil 450 km.
Okha
Okha (russisk: Оха́) er en by i Sakhalin oblast i Russland. Den ligger helt nord på Sakhalin, rundt 750 km nord for Juzjno-Sakhalinsk. Innbyggertall: 27 963 (folketelling 2002), 36 104 (folketelling 1989).
Byen er sentrum for områdets petroleumsindustri.
Glaresidae
Glaresidae er en liten familie av biller som hører til gruppen skarabider (Scarabaeoidea). De utmerker seg ved å ha veldig få avanserte (apomorfe) karaktertrekk, og er generelt veldig primitive. Dette har gjort det vanskelig å plassere dem systematisk. Før ble de regnet som en undergruppe av familien knokkelbiller (Trogidae), men det er neppe korrekt. På engelsk blir de gjerne kalt "enigmatic scarab beetles" (gåtefulle skarabider) fordi de er så vanskelige å plassere. De fleste av de rundt 50 kjente artene finnes i sandige områder, spesielt ørkener, der de lokalt kan være ganske tallrike. Ingenting er kjent med sikkerhet om biologien deres, men det har blitt foreslått at larvene kanskje lever i underjordiske maur- eller termitt-tuer. De voksne billene flyr om natten og kan fanges tallrikt i lysfeller. Familien finnes ikke i Nord-Europa.
Utseende
Små (2 – 5 mm), brunlige, avlange biller, kroppsformen hvelvet og jevnbred. Oversiden er tett punktert og matt. Hodet er bredt, antennene er 10-leddete med en tre-leddet kølle. Fasettøynene har en innskjæring i forkant. Brystskjoldet (pronotum) er bredere enn langt. Beina er kraftige, leggene (tibiae) med pigger på utsiden. Larvene er ukjente.
Nordisk mesterskap i terrengløp 2015
Nordisk mesterskap i terrengløp 2015 ble arrangert i Göteborg i Sverige 7. november 2015.
Løypa var ca. 9 km for herrer og 7,5 km for kvinner. I juniorklassen var løypa ca. 6 km for herrer og 4,5 km for kvinner.
Herrer lagkonkurranse
Finland hadde bare to utøvere i denne klassen, og deltok ikke i lagkonkurransen.
Kvinner individuelt
Hanne Maridal kom på 19.-plass.
Konklavet 1878
Konklavet 1878 var resultatet av at pave Pius IX døde i Det apostoliske palass i Vatikanet 7. februar 1878. Konklavet oppstod under andre forhold enn noe annet tidligere konklave.
Konklavet ble samlet med 61 av de 64 kardinalene som levde ved Pius IXs død. Den tredje dagen valgte de Gioacchino Vincenzo Raffaele Luigi Pecci til pave, og han tok navnet Leo XIII.
Unike forhold
De unike forholdene var:
Kardinalenes problemstillinger
Andre utfordringer inkluderte:
En annen problemstilling hadde oppstått på grunn av lengden av pave Pius sin tid som pave. Skulle de velge en ny pave som var ung og som muligens ville være pave i flere tiår, eller skulle de velge en eldre mann og på den måten få en kortere regjeringstid?
Deltagere
61 av 64 kardinaler deltok i konklavet.
Louis d’Amboise
Louis d'Amboise (født ca. 1479, død 3. mars 1511) var en av Den katolske kirkes kardinaler. Han var biskop av Alby i Frankrike.
National Lampoon
National Lampoon (kan oversettes til «Nasjonalt nidskrift/smedskrift») var et amerikansk humormagasin som ble lansert i 1970. Det var opprinnelig en avlegger av studentbladet Harvard Lampoon, som ble utgitt av studenter ved Harvard University. Mens National Lampoon var på høyden, var bladets varemerke respektløse parodier på bortimot alt og alle. Et sterkt innslag av surrealisme bidro også til bladets store popularitet. Bortimot hver utgave omfattet lengre artikler, kortere tekster, en seksjon med faktiske nyheter (kalt "True Facts"), vitser og tegneserier. De fleste utgavene inneholdt også «Foto Funnies», som var bildefortellinger der fotografier ble satt i sekvenser lignende tegneserier.
Louis d’Amboise
Han ble kreert til kardinal i desember 1506 av pave Julius IIs tredje konsistorium.
National Lampoon
På sitt beste var magasinets humor intelligent, fantasifull og grensesprengende. Imidlertid trykket Lampoon like gjerne krassheter og vulgariteter. I begge tilfeller utfordret magasinet grensene for hva som generelt ble betraktet som anstendig og akseptabelt. Medgrunnlegger Henry Beard omtalte dette flere år senere: «Det var en stor dør der som var merket, "Du skal ikke!" Vi tok i den, og den falt av hengslene.»
Danajon-revene
Danajon-revene (engelsk: Danajon Bank) ligger sør i Camoteshavet, nord for øya Bohol og sørøst for øya Cebu. Det dreier seg om et kompleks med åtte store korallrev, hvorav Caubyan- og Calituban-revene utfjør det eneste dobbel-barriererevet på Filippinene og dekker et areal på 271,7 km². Danajon-revene er som system det tredje største korallrevsystemet i filippinske farvann og er vesentlig mer omfattende enn den bedre kjente Apo Reef Marine Natural Park i Mindorostredet.
Amnat Ruenroeng
Amnat Ruenroeng (født 18. desember 1979) er en thailandsk amatørbokser, som konkurrerer i vektklassen lett fluevekt. Ruenroeng fikk sin olympiske debut da han representerte Thailand under Sommer-OL 2008. Her ble han slått ut i kvartfinalen av Pürevdorjiin Serdamba fra Mongolia i vektklassen lett fluevekt. Han deltok også i Verdensmesterskapet i 2007 i Chicago, USA der han tok bronsen.
National Lampoon
Magasinet var på sitt mest populære i siste halvdel av 1970-tallet, da det hadde stor innflytelse på den amerikanske humorsjangeren. Magasinet produserte også spillefilmer, radio, teater, ulike former for innspillinger, og utga bøker. Mange av medlemmene av den kreative staben kom etter hvert til å gå videre til andre media; skrev, opptrådte eller på andre måter bidro til en rekke filmer, fjernsynsshow, bøker og annet.
Danajon-revene
I Danajon-revenes område ligger øyene Mactan, Lapinin, og Olango-øyene og 40 mindre øyer. Geografisk strekker systemet seg fra Cebustredet til farvannene ved øya Leyte. Det er 72 km langt, og bredden varierer mellom 9 og 25 km. Kystene som ligger opp mot Danajon-revene er ca. 699 km lange. Farvannene runt dekker 2 476 km².
National Lampoon
Nedturen for magasinet skjedde i løpet av slutten av 1980-tallet. Magasinet ble til sist holdt oppe i en rekke år utelukkende på grunn av varemerke i navnet, men ble nedlagt i 1998.
Danajon-revene
Farvannene rundt Danajon-revene anses som et selvstendig økosystem og et periferifarvann i Camotes-havet. Korallrevene opptar et areal på 624,30 km²; mangrove skoger dekker 52,50 km² langs kystene.
National Lampoon
Begynnelsen
National Lampoon ble startet av studenter som hadde tatt eksamen ved Harvard i 1969, Douglas Kenney, Henry Beard og Robert Hoffman, da de skaffet lisens for å bruke navnet «Lampoon» for et månedlig, nasjonalt magasin. Den første utgivelsen kom i april 1970.
Danajon-revene
Danajon-systemet er ett av verdens minst kjente og utforskede av de store revsystemer. Det har stor økologisck betydning iAsia, ikke bare som marint økosystem, men også som hvile- og overvintringsområde tor trekkfugler som for eksempel kritthegrene (Egretta eulophotes).
A Beast at Bay
A Beast at Bay er en amerikansk stumfilm fra 1912, regissert av D. W. Griffith.
Tåtten om Egil Side-Hallsson
Tåtten om Egil Side-Hallsson (norrønt Egils þáttr Síðu-Hallssonar, Egils þáttr Hallsonar ok Tófa Valgautssonar eller Egils þáttr austfirzka ) er en tått, en kort islendingesaga fra 1200-tallet. Historien foregår i Norge, Danmark og Sverige i kong Olav den hellige styretid (1020-1028) og handler om Egil og vennen Tove Valgautson som er i kong Olavs tjeneste. Sagaen har blitt beskrevet som «an early exemplary narrative, written to illustrate the power and the glory of St Óláfr during his life.»
National Lampoon
Begynnelsen
Etter en vaklevoren begynnelsen vokste magasinet raskt i popularitet. Fast innslag var å gjøre narr av populærkulturen, motkulturen og hippier, og samtidens politikk med hensynsløshet, smakløsheter og lystig humor. Som Harvard Lampoon, et humoristisk studentmagasin ved Harvard University, som de tre stifterne hadde jobbet med i løpet av studentdagene, var hvert nummer dedikert til særskilt emne som «Framtiden», «Tilbake til skolen», «Død», «Selvtilfredsstillelse» og andre emner. Magasinet trykket også på nytt «det-beste-av» i egne samlinger. Magasinet hadde som mål å ta opp enhver form for tåpelighet, og hadde ingen spesiell politisk standpunkt, selv om de enkelte medlemmene av staben hadde sterke politiske synspunkter.
Omslagene
National Lampoon ble berømt og beryktet for sine ofte makabre, smakløse og humoristiske omslag. De første omslagene ble laget av tegneserieskaperen Peter Bramley og Bill Skurski, grunnleggeren av New York's Cloud Studio, som var et knutepunkt for alternativkultur og var kjent for sin eklektiske stil. Det var Bramley som var ansvarlig for bladets aller første omslag.
Tåtten om Egil Side-Hallsson
Egils venn Tove er sønn av Valgaut, som er jarl i Götaland. Tove har blitt kristen under sine vikingferder, mens Valgaut fremdeles er gammeltroende - i tråd med tættenes tendens til å beskrive Sverige som arnestedet for hedenskap. Egil og Tove er i tjeneste hos kong Olav, og følger ham på hærferd til Danmark. De kommer i unåde hos kongen da de befrir en flokk danske bønder som har blitt tatt til fange. Når Egil siden blir syk, fordi en trollkyndig same i kong Knuts tjeneste har kastet sykdom over det norske skipsmannskapet, må kong Olav derfor nødes tre ganger før han kommer til Egils sykeleie og gjør ham frisk ved håndspåleggelse. For å bøte for sin ulydighet må Egil og Tove deretter reise til Valgaut for å overtale ham til å oppsøke kong Olav og å ta kristentroen. Valgaut er først motvillig, men blir siden kristen og lar bygge en kirke. Egil forsones med kongen, og vender hjem til Island, hvor han fikk et godt omdømme. Hans dattersønn blir Jon biskop.
A Beast at Bay
Handling
I mellomtiden har en hensynsløs straffedømt (splt av Alfred Paget) stukket av, og han tar den unge kvinnen som gissel. Det blir derfor opp til hennes tidligere kjæreste å redde henne.
Tåtten om Egil Side-Hallsson
Finnur Jónsson (1858-1934) mente at «Bortset fra enkelte udsmykninger er þáttr'en utvivlsomt historisk. Egils udenlandsrejse omtales også i biskop Jons saga, begyndelsen.»
Tåtten er kjent fra Flateyjarbók og Tómasskinna, og det er forskjeller mellom de to versjonene. Et kort sammendrag finnes også i Den legendariske saga om Olav den hellige og i Olav den helliges saga i Heimskringla. Den er oversatt til nynorsk i 1939 og i 1980 som Tåtten om Egil Side-Hallsson. Siste oversettelse som Tåtten om Egil Side-Hallsson ved Arnhild Mindrebø i fembindsverket Islendingesagaene, 2014.
National Lampoon
Omslagene
Fra den åttende utgaven av tok Michael C. Gross over som bladets art director. Denne stillingen hadde han frem til 1974. Noen av de mest omtalte omslagene hans var:
Staben
Magasinet var et arnested for en rekke kjente skribenter og komiske talenter, blant annet Kenney, Beard, Chris Miller, P. J. O'Rourke, Michael O'Donoghue, Chris Rush, Sean Kelly, Tony Hendra og John Hughes.
Mange betydningsfulle tegnere, fotografer, og illustratører ble benyttet, blant annet Neal Adams, Gahan Wilson, Michael Sullivan,Ron Barrett, Peter Bramley, Vaughn Bode, Bruce McCall, Rick Meyerowitz, M.K. Brown, Shary Flenniken, Bobby London, Edward Gorey, Jeff Jones, Joe Orlando, Arnold Roth, Rich Grote, Ed Subitzky, Mara McAfee, Sam Gross, Charles Rodriquez, Buddy Hickerson, B.K. Taylor, Bernie Lettick, Frank Frazetta, Boris Vallejo, Marvin Mattelson, Stan Mack, Chris Callis, John Barrett og Raymond Kursar.
Skuespillere og komikere som John Belushi, Chevy Chase, Gilda Radner og Bill Murray fikk sine nasjonale gjennombrudd ved å opptre på National Lampoons sceneshow og radioshow, og ble siden en del av fjernsynsserien Saturday Night Lives første skuespiller-team for Not Ready For Primetime Players.
Peter Bramley og Bill Skurski var art directors for de første fem utgavene. Michael C. Gross var billedredaktør i magasinet i årene 1970-1974, fulgt av Peter Kleinman (1974–1987). Forretningssiden av magasinet ble kontrollert av Matty Simmons, som var styreformann og administrerende direktør for forlaget 21st Century Communications.
Høydepunktet (1973–1975)
National Lampoon nådde et høydepunkt omkring 1973–1975. I oktober 1974 ble det solgt hele 1 000 096 eksemplarer i USA; oktoberutgaven hadde «pubertetsalder» som tema. Det gjennomsnittlige salgstallet for 1974 var 830 000 eksemplarer solgt per måned, noe som også var en rekord for bladet. Tidligere redaktør Tony Hendras bok Going Too Far gjengir en rekke opplysninger om opplagstall og omsetningsresultater.
Det har blitt sagt at magasinet nådde sitt kreative høydepunkt samtidig med at det nådde sitt kommersielle høydepunkt. Til sammenligning solgte MAD mer enn 2 millioner, Playboy mer 7 millioner og TV Guide mer 19 millioner i samme tidsrom.
Endringer etter 1975
Til tross for disse endringene fortsatte magasinet å tjene penger, og bladet ble utgitt hver måned gjennom hele 1970-tallet og tidlig på 1980-tallet. Fra midten av 1980-tallet ble bladets økonomiske situasjon stadig vanskeligere. Fra november 1986 ble magasinet utgitt kun hver andre måned.
Senere år
I 1989 ble magasinet kjøpt opp av et forretningsselskap ledet av skuespiller Tim Matheson (som spilte «Otter» i filmen National Lampoon's Animal House fra 1978, på norsk Deltagjengen). Matheson innførte en politikk som forbød frontal nakenhet i bladet som etter hvert hadde blitt en vanlig del av innholdet. Etter kun to år ble Matheson i 1991 tvunget til å selge magasinet videre, fordi gjelden var så stor at det var overhengende fare for en konkurs. Magasinet, og med det rettighetene til navnet og merkevaren «National Lampoon», ble kjøpt av et selskap kalt J2 Communications. Dette selskapet var ledet av James P. Jimirro, og var tidligere kjent for å selge Tim Conways «Dorf»-videoer.
J2 Communications var først og fremst ute etter å tjene penger på å selge lisenser til bruk av merkenavnet "National Lampoon". Selskapet var i henhold til kjøpskontrakten forpliktet til utgi minst ett nytt nummer i året, dersom de ville beholde retten til navnet "National Lampoon". Men selskapet hadde ikke spesiell interesse av magasinet som sådan, og gjennom hele 1990-tallet pekte alle kurver nedover, både opplagsmessig og ikke minst kvalitetsmessig. I 1991 ble det gjort et nytt forsøk på å gi ut bladet på månedlig basis, og det ble produsert ni utgaver i løpet av dette året. I 1992 ble det imidlertid bare gitt ut to utgaver, etterfulgt av én utgave i 1993, fem i 1994, og tre i 1995. Den siste tre årene av magasinets eksistens ble det kun utgitt ett nummer i året.
Magasinets siste trykte utgave ble utgitt i november 1998. Etter dette ble kontrakten reforhandlet, og så ble J2 Communications nektet å utgi flere numre av magasinet. J2 Communications eide imidlertid fortsatt rettighetene til merkenavnet, som selskapet fortsatte å selge lisenser til. I 2002 ble J2 Communications kjøpt opp av en gruppe investorer med forretningsmannen Dan Laikin i spissen. Gruppen tok navnet National Lampoon Inc.
Rejzekius
Rejzekius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En nokså liten, bred, blank trebukk, gulrød med svarte dekkvinger. Antennene er spinkle og rundt halvparten så lange som kroppen. Pronotum er rundet, litt bredere enn langt, med en liten tann på hver side litt ovenfor kanten. Dekkvingene er jevnbrede, rundede i spissen, dekker ikke bakkroppsspissen. Beina er korte og tynne.
Utbredelse
Arten er bare kjent fra Jemen.
Erdene-Ochiryn Dolgormaa
Erdene-Ochiryn Dolgormaa (født 26. juli 1977) er en mongolsk judoka.
Hun representerte Mongolia under Sommer-OL 2004 i Athen, der hun ble utslått i andre runde.
Alsvåg
Alsvåg er et tettsted i Øksnes kommune i Vesterålen. Tettstedet har innbyggere per 1. januar, og ligger nordøst på Langøya. I nord grenser Alsvåg mot Instøya, Meløya og Sørvågen, i vest mot Øvergården og Steinland, og i sør mot Lia.
Stedet
Alsvåg har ei utmerket havn som ligger nært gode fiskeområder. Alsvåg utvikla med tida en rekke fellesfunksjoner for sitt omland, blant annet dampskipsanløp og fraktfart, og i seinere tid slipp og verksted. Gården er fra før vikingtida, og den har aldri vært øde. Alsvåg har holdt stillinga som et livskraftig sentrum i den østlige delen Øksnes, med et aktivt kulturliv på en rekke områder.
David LaChapelle
Noen av de han har tatt bilder av er: Madonna, Elton John, Britney Spears og Christina Aguilera.
Telemarksveien
Telemarksveien eller Telemarksvegen finnes flere steder:
Strobilering
Strobilering eller strobilasjon er en form for ukjønnet formering som forekommer på polyppstadiet hos stormaneter og hos bendelorm. Strobilering likner på knoppskyting, men foregår ved at kroppen segmenteres og hvert segment snøres av og blir et eget individ.
Hos stormaneter
Stor- og hydrozoer har en komplisert dobbel livssyklus, der larvene i de fleste arter ikke vokser opp til nye meduser, men gir opphav til et fastsittende stadium som formerer seg ukjønnet. Hos stormanetene skjer dette ved at planula-larven fester seg til havbunden og vokser opp til en polypp. Denne polyppen kalles en 'Scyphistoma.
Scyphistomaen vil etter hvert strekke seg og får et tverrstripet utseende og kalles da en strobila. Stripene vil etter hvert bli dype furer, slik at strobilaen blir seende ut som en stabel med tallerkener. Hver av «tallerknene» blir et eget individ som etter hvert løsner fra enden av strobilaen og svømmer avgårde som en liten meduse.
Hos bendelorm
Hos bendelorm gjennomgår det voksne dyret kontinuerlig strobilisering. Etter hvert som bendelormen vokser og strekker seg, vil nye segmenter oppstå ved overgangen til skolex (festeorganet). Hvert segment kalles en proglottid. De øverste proglottidene tar til seg seg næring, vokser og parer seg. Etter hvert som nye segmenter dannes oppe ved skolex og eldre felles av bakenden, vil hver enkelt proglottid stadig befinne seg nærmere enden av dyret.
Når proglottiden faller av, har den sluttet å ta til seg næring og består i all hovedsak av befruktede egg. Når den løsner, vil den følge med vertens avføring ut av tarmen og bevege seg som et selvstendig individ.
Gulnara Samitova-Galkina
Gulnara Iskanderovna Samitova-Galkina (russisk: Гульнара Искандеровна Самитова-Галкина; født 9. juli 1978 i Naberezjnyje Tsjelny, Tatarstan) er en russisk friidrettsutøver (mellomdistanse- og hinderløper).
Samitova-Galkina begynte karrieren som mellomdistanseløper og deltok under VM 2003 i Paris, der hun ble nummer sju på 5000 meter. I 2004 ble hun nummer seks under OL i Aten. Samme år satte hun ny verdensrekord på 3000 meter hinder med tiden 9.01,59. Til tross for verdensrekorden hadde hun problemer med å lykkes i store mesterskap. Under VM 2007 i Osaka endte hun nede på sjuendeplass. Den store triumfen kom under Sommer-OL 2008, der hun tok gull på verdensrekordtiden 8.58,81.
Federico Ricca
Federico Ricca Rostagnol (født 1. desember 1994) er en uruguayansk fotballspiller som spiller for den belgiske klubben Oud-Heverlee Leuven.
Østerrike under Sommer-OL 1908
Østerrike under Sommer-OL 1908. Østerrike deltok i fire sporter, friidrett, fekting, svømming og tennis, under Sommer-OL 1908 i London. Østerrike kom på nittendeplass med en bronsemedalje.
Sink the Bismarck!
Sink the Bismarck! er en britisk krigsfilm fra 1960, basert på boken The Last Nine Days of Bismarck av C.S. Forester.
Filmen var regissert av Lewis Gilbert, og blant skuespillerne var Kenneth More og Dana Wynter. Filmen la vekt på å skildre de ukjente planleggerne på bakrommet, og ikke så mye på de stridende. Filmen fikk ros for historisk autentisitet.
Sink the Bismarck! ble produsert før opplysningene om etterretningsvirksomheten på Bletchley Park ble nedgradert i 1975. Filmen viser derfor ikke at Shepards opplysninger om Bismarcks bevegelser var støttet av etterretningen.
Handlingsreferat
I mai oppdager britisk etterretning at Bismarck og en krysser Prinz Eugen er på vei ut fra Østersjøen, og inn i Nord-Atlanteren for å angripe allierte konvoier. En spion i det tysk okkuperte Norge, oppdager hvor Bismarck og dens eskorte Prinz Eugen befinner seg. De forsøker å varsle det britiske admiralitetet via radio, men blir oppdaget av en tysk patrulje og skutt. Spionen, som fremdeles lever, forsøker å sende melding til det britiske Admiralitetet, men klarer bare å overføre at et av skipene er Prinz Eugen. Spionen blir drept, før han kan fullføre identiteten til det andre skipet - som var Bismarck.
Mannen som har til hensikt å koordinere den britiske jakten på Bismack var kaptein Jonathan Shepard, som oppdager at Bismark blir styrt av admiral Günther Lütjens. Men Lütjens er også bitter. Etter første verdenskrig mente han at han ikke hadde fått noen anerkjennelse for hans innsats i krigen. Neste morgen seiler Bismarck og Prinz Eugen gjennom Danmarksundet, og møter HMS Hood og HMS Prince of Wales. De fire krigsskipene går til kamp, og HMS Hood blir fullstendig ødelagt. Prince of Wales får også store skader, og trekker seg tilbake. Bismack forsøker deretter å komme seg til det tysk-okkuperte Frankrike for nødvendige reparasjoner, samtidig som de allierte tar opp jakten.
Allround-NM på skøyter 1950 for damer
Allround-NM på skøyter 1950 for damer ble avholdt 25. og 26. februar 1950 på Gjøvik stadion i Gjøvik. Teknisk arrangør var Gjøvik Skøiteklub. Norgesmester ble Randi Thorvaldsen, IF Liv.
Karl X Gustav av Sverige
Karl X Gustav (født 8. november 1622 på Nyköpings slott, død 13. februar 1660 i Göteborg) var konge av Sverige fra 1654 til 1660. Han var sønn av pfalzgreve Johan Kasimir av Pfalz-Zweibrücken og Katarina Vasa.
Han giftet seg 24. oktober 1654 med Hedvig Eleonora av Holstein-Gottorp. Valgspråket hans var In Jehovah sors mea, ipse faciet («I Gud min skjebne, Han skal gjøre det»).
Super Smash Bros. for Nintendo 3DS og Wii U
Super Smash Bros. for Nintendo 3DS og Super Smash Bros. for Wii U (også kjent under den uoffisielle samlebetegnelsen Super Smash Bros. 4) er slåssespill utviklet av Sora Ltd. og Bandai Namco Games og utgitt av Nintendo på spillkonsollene Nintendo 3DS og Wii U.
Karl X Gustav av Sverige
Karl Gustav var fetter av dronning Christina. I 1649 fikk hun drevet gjennom at han skulle hylles som hennes etterfølger. Da tanken på å abdisere modnet og hun besluttet seg for å abdisere, ble Karl Gustav samme dag, 6. juni 1654, hyllet og kronet til konge.
Super Smash Bros. for Nintendo 3DS og Wii U
I likhet med de andre spillene i Super Smash Bros.-serien, er Super Smash Bros for Nintendo 3DS og Super Smash Bros. for Wii U ikke-tradisjonelle slåssespill, der spillerne styrer figurer som bruker ulike angrep for å svekke motstanderne sine og slå dem ut av en arena. Spillene henter elementer som karakterer, hjelpemidler, musikk og arenaer fra ei rekke ulike spillserier, blant anna Nintendo-serier som Mario, Donkey Kong, Pokémon, Metroid, The Legend of Zelda og Animal Crossing, i tillegg til spillserier fra tredjeparter, som ''Sonic the Hedgehog, Final Fantasy og Bayonetta.
Karl X Gustav av Sverige
Karl X Gustav var en av Sveriges krigerkonger, og det meste av kongegjerningen tilbrakte han i felten. Mest kjent er han for den hasardiøse ferden på isen over Lillebælt og Storebælt, noe som resulterte i freden i Roskilde 1658.
Super Smash Bros. for Nintendo 3DS og Wii U
Super Smash Bros. for Wii U er det første spillet i serien som åpner for flerspiller med opp til åtte deltakere samtidig. Begge spillene har blitt utvida siden lanseringa i 2014 med nedlastbart innhold, som inkluderer blant anna nye arenaer og nye karakterer. Enkelte elementer fra tidligere spill i serien, som eventyrmodusen i Super Smash Bros. Brawl, er fjerna.
Karl X Gustav av Sverige
Ved Ottenby helt sør på Öland anla Karl X Gustav et jaktområde som han lot innegjerde med en mur på tvers over øyen fra vest til øst, og et skogsområde sør for Karl X Gustavs mur er fortsatt vernet.
Paulo Carvalho
Paulo Carvalho (født 26. februar 1986 i Salvador) er en brasiliansk amatørbokser, som konkurrerer i vektklassen lett fluevekt. Carvalho har ingen større internasjonale resultater, og fikk sin olympiske debut da han representerte Brasil under Sommer-OL 2008. Her ble han slått ut i kvartfinalen av Yampier Hernández fra Cuba i vektklassen lett fluevekt. Han har også en bronse fra de panarmerianske lekene i 2006 som gikk i Buenos Aires.
ISO 233
ISO 233 (Transliteration of Arabic characters into Latin characters) er en internasjonal standard for translitterasjon av arabisk skrift til det latinske alfabetet innført i 1984.
Andre del av standarden (ISO 233-2:1993) beskriver en forenklet form for translitterasjonen, som ble innført fordi flere av tegnene i den opprinnelige ISO 233-standarden ikke var kompatible med eksisterende indekseringsløsninger. ISO 233-2:1993 brukes av mange biblioteker i deres kataloger.
Tredje del av standarden (ISO 233-3:1999) beskriver transkripsjon fra persisk språk.
ISO 233:1984
Den følgende tabellen gir translitterasjon av de arabiske konsonantene:
Hvit vårkveldvikler
Hvit vårkveldvikler (Epinotia pygmaeana) er en sommerfugl i gruppen av viklere (Tortricidae).
Utseende
En liten til middelsstor (vingespenn 12-14 millimeter), brunspraglete vikler. Hannen har kamformede antenner. Forvingen mangler påfallende tegninger. Bakvingen er snøhvit i de innerste to tredjedelene, mørkbrun i den ytterste tredjedelen. Arten kjennes lett på dette uvanlige trekket – de aller fleste viklere har temmelig ensfargede bakvinger.
Levevis
Larvene lever på gran (Picea spp.) og edelgran (Abies alba). Larven minerer først inne i én enkelt nål, senere spinner den flere nåler sammen. Ved kraftige angrep kan det går ut over trærnes tilvekst. De voksne viklerne flyr fra april til juni.
Kjelda ved Piggåsen
Kjelda ved Piggåsen er et forhistorisk kleberstensbrudd i Fet kommune. Det er et av de største vi kjenner til i Norge, og et av de fem som finnes i Akershus. Bruddet dateres tilbake til jernalder–middelalder.
På grunn av kleberstenens smidighet og enkle bearbeiding har en utvunnet og bearbeidet klebersten allerede fra steinalderen. I Kjelda har det vært utvunnet og arbeidet med klebersten i flere hundre år. En antar at aktivitenen i bruddet var på sitt høyeste i vikingtiden, for 1000–1300 år siden.
Produktene ble spredt til nærområdene og videre til Viken og nordover mot Mjøstraktene. Deler av veien kan Glomma ha fungert som transportvei. I slagghaugene er det funnet ei takke, noe som kan tyde på at bruddet var i drift frem til minst jernalder.
Stein ble tatt ut både i dagbrudd og gruver, og stedet har vært arbeidsplass for mange mennesker.
Gryter var hovedproduktet. I tillegg ble det laget gjenstander som fiskesøkker, vevlodd og spinnehjul til håndtein. En finner spor etter uttak av emner til kar både i dagbrudd og i gruvene. Enkelte ferdige emner som ikke er hugget løs finnes også.
Det er gjort en del arbeid for å tilrettelegge for besøk, men området er forsatt ganske ulendt enkelte steder. Grunneier kan på forespørsel forestå omvisning.
Den finske grensevakten
Den finske grensevakten (finsk: Rajavartiolaitos; svensk: Gränsbevakningsväsendet) er en finsk militær etat underlagt Innenriksministeriet. Den har et mannskap på 3 600 personer, hvorav 500 er vernepliktige. Ved mobilisering inngår etaten i det finske forsvaret og får et mannskap på omkring 23 000 personer.
Historikk
Ved vinterkrigens utbrudd fantes det ni grensekompanier (finsk: Rajakomppania) på Det karelske nes. Nord for Ladoga hadde Grensevakten seks frittstående bataljoner (finsk: Erillinen pataljoona). Lengre nordover, i Petsamo, var forsvaret overlatt til 10. frittstående kompani (finsk: 10. Erillinen komppania). Etter vinterkrigen belønnet øverstkommanderende Mannerheim alle grensevakter i 1941 med tittelen «grensejeger» (finsk: rajajääkäri).
Under fortsettelseskrigen ble grensekompaniene slått sammen til åtte grensejegerbataljoner (finsk: Rajajääkäripataljoona) og senere, under lapplandskrigen, til en grensejegerbrigade (finsk: Rajajääkäriprikaati).
Vernepliktsutdanning
Grensejegerkompaniene i Onttola og Ivalo utdanner grensejegere for oppgaver i krigstid og unntakstilstand. Utdanningen er enten innrettet mot strid eller spaning. Grensejegerkompaniet i Onttola utdanner også kvinner som har søkt seg til frivillig militærtjenste. De som utdannes til reserveoffiserer gjennomgår reserveoffiserskolen i Fredrikshamn. Reserveunderoffiserer utdannes ved kompaniene.
Jul (Carola Søgaard-album)
Jul er et musikkalbum med Carola, utgitt 22. november 1991.
Presens
Presens er en grammatisk tid som på norsk vanligvis brukes til å uttrykke at handlingen skjer i nåtid, eller noe som er en generell sannhet. Den brukes også for å beskrive en spesifikk tilstand, noe som skjer regelmessig, og til en viss grad også til å beskrive en handling som vil skje i nær fremtid.
Eksempler:
Sam Elliott
Samuel Pack «Sam» Elliott (født 9. august 1944) er en amerikansk skuespiller.
Presens
På bokmål og riksmål dannes presens hovedsakelig med suffikset -er i aktiv og -es i passiv. Dette gjelder bare for regelrette verb, og unntak finnes, for eksempel de preterito-presentiske verbene.
Sam Elliott
Elliott har vært gift med skuespilleren Katharine Ross siden 1984. Han og Ross har en datter, Cleo Rose, født i 1984.
Presens
I de fleste norske dialekter og nynorsk varierer presensformen med hvilken bøyningsklasse verbet tilhører. Presens av sterke verb dannes ved at en bruker verbstammen med omlyd, men uten endelse. En kan sammenligne bokmål kommer, sover, farer med nynorsk kjem, søv, fer. Tysk har en lignende bøyning i 3. person entall: kommt, schläft, fährt.
Historisk presens er et litterært virkemiddel som brukes der man ønsker å bringe fortiden nærmere leseren.
Simen Lieungh
Simen Lieungh (født 1960) har siden 2010 vært administrerende direktør i Odfjell Drilling.
6F
6F er et samarbeid mellom fem av fagforbundene innen Landsorganisationen i Sverige: Byggnadsarbetareförbundet, Elektrikerförbundet, Fastighetsanställdas förbund, Målareförbundet og Seko.
Den opprinnelige samarbeidsavtalen ble underskrevet i september 2009, og da inngikk også det svenske Transportarbetareförbundet. Uenigheter vedrørende felles administration gjorde at Transport i 2012 ble stående utenfor 6F, men navnet ble beholdt.
6F startet i 2013 tenketanken Katalys, som bedriver utredningsvirksomhet og opinionsarbeid.
Solrun Toft Iversen
Solrun Toft Iversen (født 31. mars 1971) er norsk dramaturg fra Tofterøy.
Ved siden av å undervise i dramaturgi og scenetekst ved blant annet Skrivekunstakademiet i Bergen, Aarhus Universitet, Kunsthøgskolen i Oslo og Universitetet i Bergen, har Toft Iversen dramatisert, regissert og vært manusforfatter bak en rekke forestillinger. Hun har også vært leder for Heddakomiteen, som har det overordnede faglige ansvaret for Heddaprisen og Heddadagene, og vært forfatter for Gyldendal forlag på Dansk Teaterleksikon.
Bad Taste
Bad Taste er en newzealandsk skrekk-komedie, science-fiction og splatterfilm fra 1987 regissert av Peter Jackson. Dette var Jacksons filmdebut. Den er viden regnet som en kultfilm.
Simpson
Simpson kan ha flere betydninger:
Bad Taste
Filmen har fått ganske bra mottakelse av anmelderne og har oppnådd 68 % på Rotten Tomatoes.
Handling
Filmen handler om blodtørstige romvesener som invaderer en landsby i New Zealand. Hensikten er å høste mennesker til bruk i en intergalaktisk hurtigmatkjede. Romvesenene møter imidlertid motstand fra en paramilitær styrke på fire mann kalt aids.
Om filmen
Filmen hadde et meget lavt budsjett og de fleste av skuespillerne spilte flere roller (inkludert Jackson selv).
Jackson bruket fire år på å lage filmen. Innspillingene startet i 1983 og han benyttet vanligvis bare søndager siden han arbeidet seks dager i uka.
Planer om oppfølgere
Peter Jackson fortalte den New Zealandske avisen The Dominion Post at han fortsatt er interessert i å lage en oppfølger til filmen.
I denna natt blir världen ny – Jul i Betlehem II
I denna natt blir världen ny – Jul i Betlehem II er et musikkalbum med Carola, utgitt den 12. november 2007. Albumet lå 7 uker på VG-lista og endte med 12.-plass som beste plassering.
Frank Knight
Frank Hyneman Knight (født 7. november 1885, død 15. april 1972) var en amerikansk økonom.
Han er blant annet kjent for distinksjonen mellom «risk» (vilkårlighet med kjente sannsynligheter) and «uncertainty» (vilkårlighet med ukjente sannsynligheter), såkalt Knightiansk usikkerhet. Han befattet seg også med konkurranse- og markedsteori. I 1921 slo han fast at markedsteorien til Alfred Marshall forutsetter mange små tilbydere og etterspørrere, mens det i realiteten vokste fram stadig større markedsaktører som hadde reell makt til å påvirke prissettingen.
Kimani Njogu
Kimani Njogu er en kenyansk språkviter og grunnlegger og leder for Africa Health and Development International. Han har bachelor- og mastergrad fra Universitetet i Nairobi og fikk i 1988 et stipend for å gå på Yale University. Der tok han en PhD i lingvistikk i 1993.
Njogu har skrevet flere verk og oversatt flere andre til swahili, blant disse utkastet til grunnlov i Kenya. Han fikk Noma-prisen sammen med Rocha Chimera i 2000 for boken Ufundishaji wa Fasihi: Nadharia na Mbinu, en lærebok om å undervise i litteratur. Han var rådsmedlem i International African Institute ved University of London i perioden 1998-2007 og sitter i styret i flere organisasjoner for swahili i Afrika og i Legal Resource Foundation. Han har også vært engasjert i opplæringsprogram i flere land over hele verden
Njogu har jobbet som amunuensis i afrikanske språk og litteratur ved Kenyatta University og fra 1997 har han organisert årlige konferanser for språk, kultur og litteratur for Kenya National Language Committee (CHAKITA) der han er styrelder.
Schönau im Schwarzwald
Schönau im Schwarzwald er en småby og et kursted i sørvestre Tyskland, beliggende i Landkreis Lörrach i Baden-Württemberg, ved elva Wiese i Schwarzwald, omkring 30 km sør for Freiburg im Breisgau. Stedet har 2321 innbyggere (2012) og et areal på 14,7 km².
Oxynoemacheilus bergianus
Denne smerlingen er utbredt i nordvestlige Iran der den finnes i nedslagfeltet til øvre Sefid Rud og de endorheiske bassengene til Urmiasjøen og Namaksjøen. Arten finnes også i øvre del av Eufrat og Tigris i Tyrkia. Det er usikkert hvor langt nedstrøms den går i disse to elvene, og det kan tenkes at den også finnes i Syria og Irak.
Die PARTEI
Die PARTEI (tysk: Partei für Arbeit, Rechtsstaat, Tierschutz, Elitenförderung und basisdemokratische Initiative) er et parodisk-satirisk parti i Tyskland, stiftet i 2004 av redaktøren for satiremagasinet Titanic.
Partiet har deltatt i valg til Forbundsdagen, flere landdags- og kommunalvalg i Tyskland og ved valg til Europaparlamentet. Ved delstatsvalget i Berlin i 2011 oppnådde det 0,9 prosent av andrestemmer (partivalgstemmer). Partiet har også hatt oppslutning både av førstestemmer (personvalgstemmer) og andrestemmer i deler av Hamburg og Berlin, men har hittil ikke lykkes med å få noen mandater. Partiet fikk ikke tillatelse til å delta i valget til Forbundsdagen i 2009. Imidlertid deltok det under landdagsvalgene i Nordrhein-Westfalen (2010), Hamburg, Baden-Württemberg, Mecklenburg-Vorpommern og Berlin (2011).
Navn
Navnet PARTEI (partiet) dannes av den første bokstaven i hvert ord av partiets lange betegnelse: Partei für Arbeit, Rechtsstaat, Tierschutz, Elitenförderung und basisdemokratische Initiative (Partiet for arbeid, rettsstat, dyrebeskyttelse, elitens understøttelse og grunnleggende demokratisk initiativ) og er således både et akronym og et apronym (akronym som innebærer et allerede eksisterende ord).
Program
Partiprogrammet gjelder uendret siden stiftelsen i august 2004. Det er ifølge stifteren Sonneborn utledet av programmet til Bündnis 90/Die Grünen. I tillegg finnes fremfor alt regionale ideer og krav som utveksles mellom medlemmene og brukes i valgkamp, men som ikke nødvendigvis er i samsvar med programmet. Ifølge Sonneborn dreier det seg om en bevisst populisme for å vinne velgere.
Hintnerjugend
Under mottoet «Vi trenger en barne- og ungdomsbevegelse, fordi en barne- og ungdomsbevegelse er noe vi behøver» ble det 5. juni 2005 grunnlagt ungdomspartiet Hintner-Jugend, oppkalt etter generalsekretær Thomas Hintner. Den offisielle hilsen til Hintnerjugend er «Hi Hintner».
Representanter
Manuel Lindlar, som opprinnelig var valgt inn til kommunestyret i Leverkusen for die Linke, kunngjorde 17. mai 2011 sin overgang til PARTIET. I 2013 fikk partiet valgt én representant ved lokalvalget i Lübeck. Ved europaparlamentsvalget i 2014 fikk partiet sitt første mandat på europeisk plan.
Jean-François de la Trémoille
Jean-François de la Trémoille (født 1465/1470, død 19. juni 1507) var en av Den katolske kirkes kardinaler. Han var erkebiskop av Auch i Frankrike.
Hattrick
Hattrick er et online fotballmanagerspill, produsert av ExtraLives AB i Sverige. Spillet ble lansert i 1997, da med et knippe svenske brukere. I januar 2007 var det godt over 900 000 aktive brukere i 108 land, drøyt 15 000 av disse i Norge. Man kan velge mellom 36 språk, deriblant norsk. Spillet er gratis med unntak av enkelte tilleggspakker som for eksempel gir ekstratjenester og statistikker for å hjelpe spilleren. Disse gir ikke fordeler i selve spillet.
Hver spiller får utdelt et lag i sitt hjemland. Hvert land har et seriesystem med pyramidestruktur, og det er åtte lag i hver serie. Det spilles dobbel serie med én seriekamp pr uke. Det er opp til hver manager å trene spillerne, drive spillerkjøp og -salg på det internasjonale overgangsmarkedet, investere i ungdomssatsing, ansette stab, bygge ut stadion, samt sette opp lag og strategi for alle serie-, cup- og treningskamper.
Hver sesong arrangeres Hattrick Masters. Dette er en cup på tvers av nasjonene, hvor vinneren av den nasjonale eliteserien og cupen i hvert land møtes til dyst. Denne varer over 6 uker, med totalt 12 runder. Beste norske prestasjon i Hattrick Masters er Mishima Zaibatsus seier i november 2012.
Norge har vært svært gode de siste årene.
Perioden 1945–90 i Slovenia
Josip Broz Titos maktovertakelse i 1945 førte i første omgang til en hardhendt gjennomføring av kommunistenes politikk i Slovenia som ellers i Jugoslavia. Ca. 10 000 mennesker ble likvidert, anklaget for landssvik og antikommunisme. Liksom etter den første verdenskrig var Slovenia opptatt av grensespørsmålene. Ved fredsavtalen i 1947 fikk Jugoslavia kontroll over et stort territorium som hadde tilhørt Italia i mellomkrigstiden. Istra-halvøya ble delt mellom Slovenia og Kroatia, mens Trieste-området ble delt i to soner, selve byen (sone A) under alliert, senere italiensk kontroll, og sone B i sør under jugoslavisk kontroll. Slovenia fikk adgang til Adriaterhavet og to viktige havnebyer, Piran og Koper.
Titos brudd med Stalin i 1948 førte til en mer liberal utvikling. Sloveneren Edvard Kardelj stod bak det jugoslaviske kommunistpartiets nasjonalitetspolitikk, det jugoslaviske økonomiske systemet, arbeiderselvstyret, og en politikk for utstrakt desentralisering i 1970-årene. Slovenia klarte seg godt økonomisk. En stor del av jugoslavisk eksport gikk via Slovenia, levestandarden steg mer enn i andre deler av Jugoslavia, og desentraliseringen virket til Slovenias fordel.
Etter Titos død i 1980 kom Jugoslavia ut i en økonomisk krise som førte til konkurranse mellom delrepublikkene og skjerpet nasjonalisme. Slovenske politikere fortsatte å spille på lag med Beograd, et spill slovenerne behersket fra mellomkrigstiden, og som gjorde at de fikk drive sin egen indre økonomi og politikk. På mange måter utviklet Slovenia seg, ubemerket i resten av Jugoslavia, i mer liberal retning enn resten av landet. I 1980-årene ble dette harmoniske bildet gradvis forandret. Slovenerne så den sentrale jugoslaviske politikken som en trussel mot sin egenart, så da det ble gjort forsøk på å innføre en felles leseplan i skolen, med overveiende ikke-slovenske forfattere på pensum, begynte slovenerne å protestere. Men det var særlig fremveksten av militant serbisk nasjonalisme fra midten av 1980-årene, og Slobodan Miloševićs politikk som serbisk kommunistleder og president fra 1987, som fikk landet til å gå i oppløsning (se Jugoslavia, historie).
I Slovenia ble Milan Kučan partileder i 1986, og sterke krefter innenfor kommunistpartiet gikk inn for demokratisering. I januar 1989 gikk partiet imot det kommunistiske maktmonopolet og inn for flerpartisystem. Dette vakte voldsomme reaksjoner i Serbia og utløste propagandakrig mellom de to jugoslaviske republikkene. Slovenia gikk inn for en union hvor hver delrepublikk skulle ha rett til å bestemme sin indre politikk og hvilke forbindelser den skulle ha til de andre republikkene. I løpet av 1989 vokste det frem opposisjonspartier, og regjeringen innså at utviklingen ikke lot seg stanse. Parlamentet vedtok at Slovenia hadde rett til selvbestemmelse og at ingen kunne innføre unntakstilstand i landet uten parlamentets godkjenning. Konflikten med Serbia ble mer og mer tilspisset, og før året var omme, brøt Serbia alle økonomiske forbindelser med Slovenia.
My Tribute
My Tribute er et musikkalbum med Carola, utgitt 25. oktober 1993.
Rådmann (1945)
Ved den tyske kapitulasjonen i Norge 8. mai 1945 trådte Quislings tyskstøttede regjering ut av funksjon og dens ministre ble arrestert. Etter avtale mellom Hjemmefrontens Ledelse og regjeringen ble det utnevnt åtte rådmenn som skulle bestyre hvert sitt departement, frem til Regjeringsdelegasjonens ankomst fra London.
Rådmennenes oppgave var først og fremst å koble statsapparatet til den lovlige regjeringen igjen, ved blant annet å gjenopprette departementsinndelingen fra før 9. april 1940. Ved Regjeringsdelegasjonens ankomst 14. mai 1945 gikk rådmennene over til å bli statsrådenes rådgivere. Rådmennene var:
Santa Clara-dalen
Santa Clara-dalen er et dalføre i California i USA. Den ligger syd i San Francisco Bay Area, og mesteparten av dalen hører administrativt til Santa Clara County. Dalens største by er San Jose.
Santa Clara-dalen var frem til 1960-årene i hovedsak jordbruksland, og var en storprodusent av frukt. Siden den gang har området gjennomgått en rivende økonomisk utvikling og urbanisering, og praktisk talt hele dalbunnen er nå bebygget.
Dalføret er kjent for sin høyteknologiindustri, og kalles ofte bare Silicon Valley. Sistnevnte begrep brukes imidlertid ofte noe videre enn om bare den geografiske Santa Clara-dalen, da for eksempel Palo Alto (som ligger på San Francisco-halvøya) regnes med til Silicon Valley.
Julius Middelthun
Julius Olavus Middelthun (født 3. juli 1820 i Kongsberg, død 5. mai 1886 i Kristiania) var en norsk billedhugger. Han regnes som Norges fremste skulptør før Gustav Vigeland. selvkritisk.
Bakgrunn
Julius Middelthuns far var stempelskjærer ved Den Kongelige Mynt på Kongsberg. Med unntak av de første barneårene som han beskrev som svært lykkelige, hadde Julius Olavus Middelthun en vanskelig oppvekst og ungdomstid. Som barn opplevde han at begge foreldrene døde med kort mellomrom. Han mistet dessuten kontakten med søsknene da alle ble satt bort til ulike fosterhjem. Etter konfirmasjonen forlot han Kongsberg og dro først til Christiania. En uventet arv fra sin fosterfars søster sikret ham i de påfølgende årene imidlertid en viss økonomisk frihet.
Kunstner
Fra 1840-1851 oppholdt han seg i København for å lære billedhuggerfaget, fulgt av ni år i Roma der han laget erkeengelen som idag står i Trefoldighetskirken. Han utferdiget også statue av Anton Martin Schweigaard, plassert foran Universitetsbygningen i Kristiania (1883), samt byste av samme i Schweigaardsparken i Kragerø.
Fra 1869 ble hans helse svekket, og han fungerte fra da og frem til sin død, som lærer ved Tegneskolen i Kristiania. Av hans elever kan nevnes Erik Werenskiold (1883), Anders Svor, Jo Visdal (1883–87), Louis Moe og Theodor Kittelsen (1874), samt Edvard Munch (1881) og Thorolf Holmboe.
== Utvalgte offentlige arbeider ==
Ray Nagin
Clarence Ray Nagin (født 11. juni 1956 i New Orleans) er en amerikansk økonom og politiker som var borgermester i New Orleans i Louisiana i USA. Han ble dømt til ti års fengsel for korrupsjon, svindel og hvitvasking av penger i kjølvannet av orkanen Katrina.
Nagin har en bachelorgrad i bokføring fra Tuskegee University i 1978 og en mastergrad fra Tulane University i 1994.
28. august 2005 beordret Nagin evakuering av New Orleans etter som orkanen Katrina nærmet seg. I 2014 ble Nagin funnet skyldig i korrupsjon, svindel og hvitvasking av penger i kjølvannet av orkanen Katrina, og ble dømt til ti års fengsel.